Bragernes kirke

Bragernes kirke er en langkirke fra 1871 i Drammen kommune, Viken fylke. Den er en del av Den norske kirke og er prostikirke i Drammen prosti i Tunsberg bispedømme.

Kirken ble innviet i 1871 og er tegnet av Ernst Norgrenn i nygotisk stil.

Altertavlen «Oppstandelsen» er malt av Adolph Tidemand. Den er kopiert i mange andre norske kirker. Kirkens orgel er på 38 stemmer og bygget i romantisk stil av den den danske orgelbyggeren Carsten Lund. Lund har også bygd kirkens kororgel på 12 stemmer. 

Bragernes kirke ligger ved enden av Kirkegata nord for Bragernes torg i sentrum av Drammen. Tårnet er 64 meter høyt.

Den gamle Bragernes kirke, bygd i 1708, stod på det som senere ble kalt Gamle Kirkeplass vest for Bragernes torg. Den brant ned under bybrannen i Drammen i 1866.

Bilder

Referanser

Eksterne lenker 
 Bragernes kirke i «Norges kirker»
 Om Bragernes kirke på artemisia
 Bragernes menighet
 
 

Kirker i Drammen
Kulturminner i Drammen
Religiøse byggverk fra 1871
1871 i Norge
Kirkebranner i Norge